Protokoll styremøte Nbfu Region Nord 7. Mai 2021

Tilstede: Katrin, Tanita, Johanne, Synne, Lena og Kevin møter til styremøte over telefon kl 18.

Frafall: Andrea.

Saksliste 7

Sak 32.21: Kurs praktiske ferdigheter

Katrin informerer om at invitasjon og googleskjema er laget. Komiteen har laget følgende punkter som er med i googleskjemaet: Hva ønsker du å lære og hva kan du fra før?, dette for å planlegge og tilrettelegge kurset best mulig for aktuelle kursdeltagere.

Tanita spør om det er noen alternativer å velge mellom når det kommer til punktet «Hva ønsker du å lære». Katrin sier det er kommet inn flere forslag.

 Til orientering er invitasjoner og googleskjema sendt til kontoret, men ikke sendt ut derfra enda. Tanita spør om egenandel, Katrin informerer om at egenandelen er satt til kr 500.

Vedtak: Komiteen fortsetter å jobbe videre med arbeidet.

Sak 33.21: Sommertur

Tanita informerer om at det er sendt ut invitasjon. Lena har gått ut og av komiteen og Kevin har overtatt hennes plass. Det er bestemt at turen går til Ålesund. Komiteen har besluttet at det er det beste alternativet med tanke på flere faktorer til tross for høy pris. Turen har begrenset med plasser, i utgangspunktet rundt 30 stykk, men er nå tatt ned til ca 25 stykk med ledsagere grunnet budsjett. Dato kunne ikke endres på grunn av blindeforbundet sine sommerleire, og at komitemedlemmer allerede har tatt ut ferie til den bestemte datoen. Sommerturen er for Nbfu region Nord og midt.

De som ikke har vært med på tidligere arrangementer blir prioritert.

Vedtak: Komiteen jobber videre med planlegging av sommerturen.

Sak 34.21: Julebord

Katrin informerer om at det 17-19 desember blir julebord /sikkerhetskurs. Det er tatt høyde for i budsjett og søknad at det skal skje på Evenes, så da måtte det blir når det passet for de på Evenes.

Vedtak: Julebord/sikkerhetskurs blir 17-19 desember. Komiteen arbeider videre.

Sak 35.21: Fysisk styremøte

Lena har sett på litt forskjellige alternativer. Mosjøen, nærmere bestemt Mosjøen camping nevnes som første alternativ. Der får en overnatting til akseptabel pris, og det er også mattilbud i området. Det foreslås å gjøre noe sosialt på turen annet enn selve styremøtet. Styret diskuter om det er heis ved et eventuelt møterom på Mosjøen camping. Det snakkes om tidligere erfaringer med denne plassen.

Et til alternativ nevnes, Evenes senteret i August. Lena informerer om at det avsluttes et introkurs på en søndag i August, og at det påbegynnes noe annet på tirsdag. Det vil si at vi eventuelt kan ha et fysisk styremøte fra søndag ettermiddag til tirsdags formiddag. Lena legger fram at det er mulig å prøve få oppholdet der til habiliteringspris/habliteringsdøgn. Det blir da ca 1000 kr per pers for hele oppholdet med alt inkludert. Evenes har ikke hatt full dekning i år, og vil nok derfor være interessert i å få inn flere midler. Søndag til tirsdag eventuelt kræsjer ikke med skolestart. Styret sier det blir hektisk, og at det er mye som skjer på denne tiden. Konklusjonen blir at det som regel er noe som skjer hele tiden i år grunnet fjoråret. August passer derfor bra.

Folk er positive til Evenes, men styret skal også høre hva Andrea dagens frafallende tenker om saken.

Lena sjekker opp med Evenes, der hun er praktikant.

Snakkes litt generelt om fylkeslag osv. Katrin skal representere Region Nord i Bodø.

Vedtak: Styret er positive til å legge det fysiske styremøtet på Evenes, men skal forhøre seg nærmere. Lena sjekker opp med Evenes senteret.

Sak 36.21: Neste styremøte

Styret er fornøyde med nåværende intervall mellom hvert styremøte. Johanne skal få skrive under taushetserklæring, i forbindelse med medlemsansvar. Avventer i forbindelse med at protokoll enda ikke er mottatt.

Tanita spør om protokollen. Katrin informerer om at protokollen skal skrives under av tre stykk, og at den må sendes rundt. Adresser osv skal kontoret bistå med.

Katrin spør styret om det er ønskelig med styremøte på zoom neste gang. Styret ønsker styremøte på zoom, og blir enige om tirsdag 8. juni kl 18 som dato.

Vedtak: Neste styremøte blir tirsdag 8.juni kl 18 på zoom.

Møteslutt kl 19:05.